NFC West

National Football Conference – Western Division eller NFC West er en av fire divisjoner i National Football Conference (NFC) i National Football League (NFL). Divisjonen har per 2019 fire medlemmer: Arizona Cardinals, Los Angeles Rams, San Francisco 49ers og Seattle Seahawks.
Divisjonen ble stiftet i 1967 som National Football League Coastal Division, og hadde da i likhet med de andre divisjonene i ligaen et navn som startet med "C". Divisjonen fikk navnet fordi medlemslagene lå relativt nær USAs kystlinje, til tross for at de lå på forskjellige sider av landet, noe som førte til lange reiser for divisjonsrivalene. NFL Coastal Division hadde fire medlemmer: Atlanta Falcons, Baltimore Colts, Los Angeles Rams og San Francisco 49ers. Los Angeles og San Francisco lå på vestkysten, mens Baltimore og Atlanta lå på østkysten. Atlanta ble plassert i divisjonen til tross for at de lå lenger øst enn fem lag i Eastern Conference (Cowboys, Cardinals, Saints, Browns og Steelers).
Etter sammenslåingen av AFL og NFL i 1970 skiftet divisjonen navn til NFC West. Baltimore Colts flyttet til AFC East og ble erstattet av New Orleans Saints som kom fra Capitol Division i Eastern Conference. I 1976 ble det nylig etablerte Seattle Seahawks plassert i divisjonen i én sesong før de ble flyttet til AFC West. Sett bort fra det ene året forble divisjonen den samme frem til 1995 da Carolina Panthers ble lagt til. Rams flyttet til St. Louis før sesongstart samme år, som førte til at divisjonen ikke lenger stemte geografisk. Ti av de femten lagene i NFC var basert vest for Atlanta, og tolv var basert vest for Charlotte.
Divisjonen ble helt endret etter omorganiseringen i 2002. Falcons, Panthers og Saints ble flyttet til NFC South; mens Cardinals flyttet til NFC East og Seahawks returnerte fra AFC West. Rams forble i West og holdt dermed ved like den historiske rivaliseringen med 49ers som hadde eksistert siden 1950, og ble dermed det eneste laget i divisjonen som lå øst for Rocky Mountains frem til 2015. Da Rams returnerte til Los Angeles i 2016 var alle lagene i NFC West vest for Rockies for første gang i divisjonens historie; alle lagene utenom Cardinals ligger i Pacific Time (ettersom at størsteparten av Arizona ikke følger sommertid har de samme klokkeslett som Pacific Daylight Time fra andre søndag i mars til første søndag i november).
NFC West var den andre divisjonen siden 2002 (NFC South var først) hvor alle lagene nådde et conference championship og et Super Bowl: Los Angeles (2018), Arizona (2008 og 2015), San Francisco (2011, 2012, 2013 og 2019) og Seattle (2005, 2013 og 2014). Divisjonen er også en av to hvor alle lagene har vunnet minst tre divisjonstitler hver siden 2002. Alle lagene har nådd Super Bowl minst én gang siden 2002 (den eneste andre divisjonen som har oppnådd dette er NFC South): Arizona (2008), Los Angeles Rams (2018, 2021), San Francisco (2012, 2019), og Seattle (2005, 2013, 2014).
I 2010 ble NFC West den første divisjonen i NFLs historie med en divisjonsvinner som hadde et negativt sesongresultat, etter at Seattle Seahawks vant divisjonen med et sammenlagtresultat på 7–9. I 2014 ble Carolina Panthers det andre laget til å gjøre det, da de vant NFC South med et sammenlagtresultat på 7–8–1, og i 2020 ble Washington Football Team det tredje da de vant NFC East med et sammenlagtresultat på 7–9.
Siden slutten av 2020-sesongen leder 49ers divisjonen 589–499–16 (137–166–1 siden omorganiseringen) med fem Super Bowl-titler og et sluttspillresultat på 33–22. Rams har et resultat på 586–575–21 (130–173–1 siden omorganiseringen) med fem Super Bowl-kamper og to seiere, og er 25–26 i sluttspillet. Cardinals har et resultat på 135–173–1 siden de ble med i NFC West (566–770–41 totalt) og ett nederlag i Super Bowl XLIII, med et sluttspillresultat på 7–9, 5–4 i NFC West. Seahawks har et sammenlagresultat på 179–124–1 siden de ble med i NFC West (367–340–1 totalt), med tre Super Bowl-kamper og en seier i Super Bowl XLVIII, med et sluttspillresultat på 17–18; de er 14–13 i sluttspillet i NFC West, og var 3–5 i AFC West. Siden omorganiseringen har Seahawks ledet divisjonen i seiere, divisjonstitler, og sluttspillkamper.


== Divisjonslag ==
Mus over år for å se divisjonsmester eller Super Bowl-laget.

A Western Conference var delt inn i Coastal og Central. Atlanta flyttet inn fra Eastern Conference. Baltimore, Los Angeles og San Francisco var i Coastal Division.
B Coastal Division skifter til sitt nåværende navn etter sammenslåingen av AFL og NFL. Baltimore flyttet til AFC East. New Orleans flyttet inn fra Capitol Division.
C Seattle ble stiftet i 1976. Flyttet til AFC West i 1977.
D Carolina ble stiftet i 1995. Rams flyttet til St. Louis, Missouri.
E Ligaen ble omorganisert til åtte divisjoner med fire lag hver i 2002. Seattle returnerer. Arizona flytter inn fra East. Atlanta, Carolina og NEw Orleans blir flyttet til NFC South.
F Rams flyttet tilbake til Los Angeles i forkant av 2016-sesongen.


== Divisjonsmestere ==
Etter 2001 ble Atlanta Falcons, Carolina Panthers og New Orleans Saints flyttet fra NFC West til den nye divisjonen NFC South. Arizona Cardinals kom til NFC West fra NFC East, og Seattle Seahawks kom inn fra AFC West, og sammen med San Francisco 49ers og St. Louis Rams dannet de den nye NFC West-divisjonen.

*En spillerstreik i 1982 reduserte antallet kamper i seriespillet til 9. Ligaen brukte derfor en sluttspillturnering for det år. Divisjonsresultatene ble ignorert, Atlanta gjorde det best av divisjonslagene.


== Wildcards ==
*En spillerstreik i 1982 reduserte antallet kamper i seriespillet til 9. Ligaen brukte derfor en sluttspillturnering for det året, og divisjonsresultater ble ignorert.


== Sesongresultater ==
Noter og tiebreakerea  Los Angeles vant Coastal Division basert på poengforskjell i head-to-head mot Baltimore (24 poeng). Rams og Colts spilte uavgjort 24–24 i Baltimore i oktober før Rams vant 34–10 i sesongfinalen i Los Angeles Memorial Coliseum. Resultate ville blitt det samme under moderne regler for tiebreakere, som baseres på resultat head-to-head (Los Angeles vant head-to-head 1–0–1).
b  Baltimore Colts vant NFL Championship, men tapte mot AFLs New York Jets i Super Bowl III.
c  På grunn av en spillerstreik ble antallet seriekamper i 1982-sesongen forkortet, og alle lagene ble samlet i hver sin conference. Resultatene for divisjonslagene er basert på hva de ville sett ut som dersom de fremdeles spilte i divisjonen.


== Se også ==
Rivaliseringen mellom 49ers og Rams
Rivaliseringen mellom 49ers og Seahawks
Rivaliseringen mellom Cardinals og Seahawks
Rivaliseringen mellom Cardinals og Rams
Rivaliseringen mellom Rams og Seahawks


== Sluttspilldeltakelser totalt i NFC Coastal/West ==
(1967–2021)1Resultater siden omorganiseringen i parentes
2Numrene reflekterer kun resultater for Seahawks, Cardinals, Falcons, Colts og Panthers som medlemmer av NFC West.


== Referanser ==